Saksan liittotasavallan Aloite neuvoston päätöksen tekemiseksi tietojenvaihdon parantamisesta matkustusasiakirjajäljitelmien torjumiseksi



Virallinen lehti nro C 176 , 22/06/1999 s. 0001 - 0003



Saksan liittotasavallan ALOITE neuvoston päätöksen tekemiseksi tietojenvaihdon parantamisesta matkustusasiakirjajäljitelmien torjumiseksi (1999/C 176/01) (Teksti esitetty neuvostolle, 27 päivänä toukokuuta 1999) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 34 artiklan 2 kohdan c alakohdan, ottaa huomioon Saksan liittotasavallan tekemän aloitteen, ottaa huomioon Euroopan parlamentin lausunnon(1), sekä katsoo, että (1) matkustusasiakirjajäljitelmät ovat lisääntyneet huolestuttavasti, (2) 3 päivänä joulukuuta 1998 hyväksytyllä neuvoston yhteisellä toiminnalla(2) on perustettu sähköinen kuvantallennus- ja siirtojärjestelmä (FADO), (3) parantamalla tietojen vaihtoa matkustusasiakirjajäljitelmistä voidaan rajoittaa asiakirjajäljenteiden valmistamista ja siten edistää tehokkaasti rikollisuuden sekä ihmisten salakuljetuksen torjumista, (4) yhdenmukaistetun tietojenkeruun avulla helpotetaan ja nopeutetaan rikosoikeudenkäyntejä, ja (5) tämä päätös ei vaikuta jäsenvaltioiden toimivaltaan tunnustaa passeja, matkustusasiakirjoja, viisumeita tai muita henkilötodistuksia, ON PÄÄTTÄNYT SEURAAVAA: 1 artikla 1. Vääriä asiakirjoja koskevan jäsenvaltioiden välisen tietojenvaihdon edelleen parantamiseksi käytetään raportointijärjestelmää todettujen matkustusasiakirjajäljitelmien tunnistamiseksi. Järjestelmän tarkoituksena on a) helpottaa matkustusasiakirjajäljitelmien tunnistamista tarkastusten yhteydessä ja b) tehostaa varastettujen matkustusasiakirjojen etsintää kiinnittämällä erityistä huomiota matkustusasiakirjan sarjanumeroon. 2. Tietojenvaihto ei koske henkilötietoja. 2 artikla 1. Edellä 1 artiklan mukaisesti tapahtuvassa tietojen toimittamisessa on käytettävä liitteessä I olevaa yhtenäistä lomaketta. 2. Kunkin jäsenvaltion keskusyksikkö vaihtaa tietoja suoraan ja viipymättä kunkin muun jäsenvaltion keskusyksikön kanssa. Se ilmoittaa asiasta myös neuvoston pääsihteeristölle. 3 artikla 1. Jäsenvaltioiden on mahdollisuuksien mukaan käytettävä liitteessä II olevaa lomaketta kerätäkseen yhtenäisellä tavalla tietoja, joita voidaan tarvita myöhemmissä, matkustusasiakirjajäljitelmiä koskevissa rikosoikeudellisissa menettelyissä. 2. Edellä 1 kohdassa tarkoitettuja rikosoikeudellisia menettelyjä varten tarvittavien henkilötietojen toimittaminen muille jäsenvaltioille tapahtuu kansallisen lainsäädännön ja kansainvälisten yleissopimusten mukaisesti. 4 artikla Tämä päätös tulee voimaan kolmen kuukauden kuluttua sen jälkeen kun se on julkaistu Euroopan yhteisöjen virallisessa lehdessä. Tehty Brysselissä 27 päivänä toukokuuta 1999. Neuvoston puolesta O. SCHILY Puheenjohtaja (1) Lausunto annettu ... (ei vielä julkaistu virallisessa lehdessä). (2) EYVL L 333, 9.12.1998, s. 4. LIITE I >PIC FILE= "C_1999176FI.000202.EPS"> LIITE II KYSELYLOMAKE selvityksen laatimiseksi väärien asiakirjojen käyttäjistä Euroopan unionin jäsenvaltioiden antamien, vääriä matkustusasiakirjoja koskevien tapauskohtaisten tietojen keruun yhteydessä 1. Asiakirjan käyttäjän henkilöön liittyvät tiedot (joita tarvitaan myöhempiä kyselyjä, haastetta yms. varten): Sukunimi, etunimi, muu nimi/peitenimi/lisänimi, syntymäaika, syntymäpaikka, sukupuoli, kansalaisuus, osoite yhteydenpitoa varten. 2. Tiedot matkareitistä ja väärän asiakirjan käyttämisen syistä 3. Tiedot väärentäjästä/valmistajasta/välittäjästä/järjestöstä 3.1. Milloin, missä(1) ja keneltä(2) väärä asiakirja saatiin? 3.2. Milloin ja missä(3) ensimmäinen yhteydenotto tapahtui? 3.3. Mitkä ehdot teidän oli täytettävä asiakirjan saamiseksi? (passikuvat, allekirjoitukset, käsiraha yms.) 3.4. Milloin, miten ja missä(4) väärä asiakirja luovutettiin? Sovittiinko tapaamispaikasta? 3.5. Paljonko väärä asiakirja maksoi? 3.6. Milloin, miten ja missä(5) maksu suoritettiin? 3.7. Missä määrin muita henkilöitä osallistui? Keitä he olivat? Tiedetäänkö muiden henkilöiden olleen osallisina? Oliko välikäsiä(6)? 3.8. Kuka(7) on väärentäjä ja missä(8) väärä asiakirja tehtiin? 3.9. Olisitteko voinut saada muita (väärennettyjä) asiakirjoja? 3.10. Kuka(9) muu sai samanlaisen väärän asiakirjan? 3.11. Missä(10) aidot asiakirjanne ovat? (jos luovutettu muille, esim. salakuljettajalle(11), täsmälliset tiedot passista ja passin numero) 3.12. Voitteko antaa muita asiaankuuluvia tietoja? (1) Paikasta pyydetään ilmoittamaan: maa, kaupunki, rakennus, huoneisto, liiketila, rautatieasema, ravintola, muu paikka, liikenneväline, tarkka nimi ja/tai kuvaus. (2) Henkilötiedot, sukunimi, etunimi, muu nimi/peitenimi/lisänimi, syntymäaika, syntymäpaikka, sukupuoli, kansalaisuus ja muut merkittävät tiedot, kuten henkilön kuvaus, todennäköinen ikä, pituus, paino, hiusten väri, erityistuntomerkit, kieli, osoitteet, puhelinnumerot, ajoneuvot (merkki, väri rekisterinumero, erityistuntomerkit). (3) Paikasta pyydetään ilmoittamaan: maa, kaupunki, rakennus, huoneisto, liiketila, rautatieasema, ravintola, muu paikka, liikenneväline, tarkka nimi ja/tai kuvaus. (4) Paikasta pyydetään ilmoittamaan: maa, kaupunki, rakennus, huoneisto, liiketila, rautatieasema, ravintola, muu paikka, liikenneväline, tarkka nimi ja/tai kuvaus. (5) Paikasta pyydetään ilmoittamaan: maa, kaupunki, rakennus, huoneisto, liiketila, rautatieasema, ravintola, muu paikka, liikenneväline, tarkka nimi ja/tai kuvaus. (6) Henkilötiedot, sukunimi, etunimi, muu nimi/peitenimi/lisänimi, syntymäaika, syntymäpaikka, sukupuoli, kansalaisuus ja muut merkittävät tiedot, kuten henkilön kuvaus, todennäköinen ikä, pituus, paino, hiusten väri, erityistuntomerkit, kieli, osoitteet, puhelinnumerot, ajoneuvot (merkki, väri rekisterinumero, erityistuntomerkit). (7) Henkilötiedot, sukunimi, etunimi, muu nimi/peitenimi/lisänimi, syntymäaika, syntymäpaikka, sukupuoli, kansalaisuus ja muut merkittävät tiedot, kuten henkilön kuvaus, todennäköinen ikä, pituus, paino, hiusten väri, erityistuntomerkit, kieli, osoitteet, puhelinnumerot, ajoneuvot (merkki, väri rekisterinumero, erityistuntomerkit). (8) Paikasta pyydetään ilmoittamaan: maa, kaupunki, rakennus, huoneisto, liiketila, rautatieasema, ravintola, muu paikka, liikenneväline, tarkka nimi ja/tai kuvaus. (9) Henkilötiedot, sukunimi, etunimi, muu nimi/peitenimi/lisänimi, syntymäaika, syntymäpaikka, sukupuoli, kansalaisuus ja muut merkittävät tiedot, kuten henkilön kuvaus, todennäköinen ikä, pituus, paino, hiusten väri, erityistuntomerkit, kieli, osoitteet, puhelinnumerot, ajoneuvot (merkki, väri rekisterinumero, erityistuntomerkit). (10) Paikasta pyydetään ilmoittamaan: maa, kaupunki, rakennus, huoneisto, liiketila, rautatieasema, ravintola, muu paikka, liikenneväline, tarkka nimi ja/tai kuvaus. (11) Henkilötiedot, sukunimi, etunimi, muu nimi/peitenimi/lisänimi, syntymäaika, syntymäpaikka, sukupuoli, kansalaisuus ja muut merkittävät tiedot, kuten henkilön kuvaus, todennäköinen ikä, pituus, paino, hiusten väri, erityistuntomerkit, kieli, osoitteet, puhelinnumerot, ajoneuvot (merkki, väri rekisterinumero, erityistuntomerkit).